**Қысқа мерзімді жоспар**

**Зерттеу сұрағы:** Ашық сұрақтар білімгерлердің проблеманы шешу дағдыларын қаншалықты

қалыптастырады?

**Зерттеу мақсаты:** Ашық сұрақтар қою арқылы білімгерлердің проблеманы шешу дағдыларын

қалыптастыру.

|  |  |
| --- | --- |
|  |  |

|  |  |  |  |  |
| --- | --- | --- | --- | --- |
| Ұзақ мерзімді жоспар бөлімі: | | Колледж: Абай атындағы Жамбыл гуманитарлық жоғары колледж | | |
| Күні: 29.03.22 | | Мұғалімнің аты-жөні: Сейдуалиева А.М. | | |
| Тобы: Б-1-20 | | Қатысқандар саны: 25 | Қатыспағандар саны: - | |
| Сабақ тақырыбы | | Эрнест Хемингуэй «Шал мен теңіз» повесі | | |
| **Осы сабақта қол жеткізілетін оқу мақсаттары (оқу бағдарламасына сілтеме)** | | Шығармадағы көркемдегіш құралдар мен айшықтау амалдарының қызметін талдай отырып, автор стилін анықтау.  Көркем шығармалардан алған үзінділерді ғаламдық тақырыптағы өзекті мәселелермен байланыстырып, шығармашылық жұмыстарда қолдану. | | |
| **Сабақ мақсаттары** | | -шығармадағы көркемдегіш құралдар мен айшықтау амалдарының қызметін талдау;  -автор стиліне баға беру.  - ғаламдық тақырыптағы мәселелермен байланыстыру;  -шығармашылық жұмыстарда қолдану. | | |
| **Бағалау критерийлері** | | -шығармадағы көркемдегіш құралдар мен айшықтау амалдарын талдайды;  -автор стилін анықтайды.  -ғаламдық тақырыптағы мәселелермен байланыстырады,  - шығармашылық жұмыстарда қолданады. | | |
| **Бастапқы білім** | | Эрнест Хемингуэй «Шал мен теңіз» повесінің мазмұнын біледі. | | |
| **Сабақ барысы** | | | | |
| **Сабақтың жоспарланғанкезеңдері** | **Сабақтағы жоспарланғаніс-әрекет** | | | **Ресурстар** |
| Сабақтың басы  3минут  15 минут  Сабақтың ортасы  20 минут | Білімгерлермен амандасу. Түгендеу. Назарын сабаққа аудару. Сабақ тақырыбы, оқыту мақсаттары мен бағалау критерийлері таныстырылады.  Сабақта қолданылатын әдіс-тәсілдер" (5-11 класс)**1-тапсырма. «Пирамида» әдісі.**  Романдағы кейіпкерлерді «Пирамида» әдісі бойынша орналастырыңыз. Кейіпкерлерге сипаттама береді. Шығарма мазмұны бойынша ашық сұрақтар қояды.  **Дескрипторлар:**  **-**шығарма мазмұнындағы кейіпкерлерді таниды;  -ашық сұрақтар қояды;    **2-тапсырма. «Шеңбер» әдісі топтық жұмыс (Үзінділермен жұмыс.)**  Топтарға Э.Хемингуэйдің «Шал мен теңіз» шығармасынан үзінділер таратылады. Әр топ берілген тапсырма бойынша өз ойларын еркін жеткізіп, постер қорғайды. Шығарманың үзінділерін оқи отыра мәтіннен көркемдегіш құралдарды анықтап жазады (троп, метонимия, гипербола, литота).  **1-топ** «Теңіз-өмір. Балық-сәттілік. Акула-кедергі. Бала-үміт. Адам-қажыр-қайрат, табандылық иесі» Осы бестіктің бүгінгі таңдағы байланысына қандай түсінік бересіздер? Неліктен? Үзіндіден троп түрлерін анықтау.  **2-топ** Шалдың теңізбен біте қайнасқан тұрмыс-тіршілігі суреттелген үзінділер негізінде оның өмір сүру салтына, қоршаған ортаға деген көзқарасына баға беріп, сыни пікір білдіріңдер, автор стилін анықтаңдар. Үзіндіден метонимия түрлерін анықтайды  **3-топ** «Шал» фильмі туралы мәтінмен танысып, салыстыру жұмыстарын жүргізеді. Үзіндіден гипербола түрлерін анықтау  **4-топ** Ә.Нұрпейісовтың «Қан мен тер» романымен салыстыру жұмысын жүргізу. Үзіндіден литота түрлерін анықтау.  А білімгері ашық сұрақ қояды,көркемдегіш құралдарды анықтайды.  В білімгері ашық сұраққа толық жауап береді, салыстыру жұмыстарын жүргізеді.  С білімгері материал жинақтайды, мазмұнын айта алады, ашық сұрақтарға жауап береді.  **Дескрипторлар:**   * Көркемдегіш құралдар мен айшықтау амалдарын табады; * Талдау жүргізеді; * Авторың жазу стиліне баға береді. * Білімгерлер бір-біріне ашық сұрақ қояды. * Басқа шығармалармен салыстырады   **Топтық бағалау жүргізіледі.**  **«Еркін талқылау»**  Әр топ өздеріне берілген тапсырма бойынша жұмыс істейді, постер қорғайды.   1. **Шығармадан тыс қалған көрініс.** Осы шығармада тағы қандай оқиға болуы мүмкін?Ғаламдық тақырыптағы өзекті мәселелермен байланыстыру. 2. **Фокусты ауыстыру.** Шығармадағы қосалқы кейіпкер туралы жазу. Бұл кейіпкердің шығармадағы орны қандай? Ол бұл шығармада болмағанда оқиға желісі қалай болар еді? 3. **Жанрлық трансформация.** Шығарманың бір сюжетін газеттік мақала, эссе түрінде ұсыну; Шығармашылық жұмыспен айналысу. 4. **Моральдық қайта бағдарлау.** Жағымды кейіпкерді жағымсыз кейіпкер ретінде таныту.   А білімгері шығарма мазмұнын ғаламдық тақырыптағы өзекті мәселелермен байланыстырады. Қосалқы кейіпкерлер туралы жазады.  В білімгері Осы шығармада тағы қандай оқиға болатындығын болжай алады. Мақала, эссе жазады.  С білімгері Жағымды кейіпкерді жағымсыз кейіпкер ретінде анықтайды. Шығарманың бір сюжетін газеттік мақала, эссе түрінде жаза алады.  **Дескрипторлар:**  -шығармадан тыс қалған көріністі айтады;  -шығармадағы қосалқы кейіпкерлер туралы жазады;  -жанрлық трансформация жасайды;  -жағымды кейіпкерді жағымсыз кейіпкер ретінде танытады; | | |  |
| 15 минут  Сабақтың соңы  5 минут  Үй тапсырмасы: | **2-тапсырма. Жеке жұмыс**  Автордың суреткерлік шеберлігіне баға беріп, өз ойыңызды «Екі жақты күнделік» әдісі бойынша жазыңыз.   |  |  | | --- | --- | | **Шығармадан үзінді** | **Менің пікірім** | |  |  | |  |  |     **Дескрипторлар:**  -Шығармадан үзінді табады;  -өз пікірлерін білдіреді;  **Кері байланыс: « 3 Қ»**  Қиын...  Қызық....  Қажет....  Повестегі адал еңбектің, адамгершілік қасиеттердің маңыздылығын, тұлғаның бірегейлігін, табиғат пен адамның тұтастығын гуманистік тұрғыдан талдап,әдеби эссе жазу. | | |  |

**2021-2022 оқу жылы**

**Б-1-20 тобында «қазақ тілі мен әдебиеті» пәнінен 29.03.2022 ж. күні Э.Хемингуей «Шал мен теңіз» тақырыбында өткен сабағына рефлексивті есеп.**

«Фокус» тобы А.М.Сейдуалиеваның кезекті сабағын жоспарлады. Зерттеуге қатысушы оқытушылар бақылау парағында берілген критерий бойынша білімгерлерді бақылап, зерттеді. Сабақ барысында бағалау парағын ұсыну, өздері қол жеткізе алатын нәтиже ғана емес, сабақ бойы қандай іс-әрекетпен айналысатынымен хабардар болып отыруға мүмкіндік береді, бұл олардың өз-өздерін реттеп үйренуге, өз бетімен жұмыс жасай білуге дағдыландырады.

А білімгері берілген тапсырмалармен жұмыс жасай алды. Ашық сұрақтар құрастыра алды және ашық сұрақтарға жауап бере алды. «Шеңбер» әдісі топтық жұмыс барысында А білімгері шығармадағы үзінділерден көркемдегіш құралдарды анықтады. «Еркін талқылау» әдісінде білімгер шығарма мазмұнын ғаламдық тақырыптағы өзекті мәселелермен байланыстыра алды. Қосалқы кейіпкерлер туралы да ақпарат бере алды. Шығарма үзіндісімен еркін жұмыс жасап, өз ойын білдіре алды. Шығармашылық тапсырмаларға белсенділік танытып қатысты.

В білімгер теориялық және практикалық білімдерін қолданып, қосымша материалдармен жұмыс жасай алды. «Пирамида» әдісінде білімгер шығарма мазмұнындағы кейіпкерлерге мінездеме жасап, ашық сұрақтар қоя алды және жауап бере алды. «Шеңбер» әдісітоптық жұмыс барысындашығармадағы үзінділермен жұмыс жасап, ашық сұраққа толық жауап бере алды, салыстыру жұмыстарын сәтті жүргізді. В білімгері осы шығармада тағы қандай оқиға болатындығын болжай алды. Мақала, эссе жазды. Жеке жұмыс барысында шығармадан үзінді тауып, өз пікірін жазды, бірақ жауаптарын әлі де толықтыру керектігі ескертілді. Топтық жұмыста топ мүшелеріне көмектескендігі және әлеуметтік желінің мәліметтеріне көбірек сүйенетіндігі анықталды.

С білімгері берілген үзінділермен жұмыс жасап, жеңіл сұрақтарға жауап беріп,

өздіктерінен жұмыс жасауға ынталанды. «Пирамида» әдісінде шығарма мазмұнындағы кейіпкерлерді танып, сипаттама бере алып, ашық сұрақтар қоюға талпынып, жауап беруге тырысты. «Шеңбер» әдісі топтық жұмыс барысында үзінділермен жұмыс жасағанда ресурстардан мәліметтерді жинақтап, мазмұнын толық айта алды, ашық сұрақтарға жауап беруде кейбір кемшіліктер байқалды. Бірақ алғашқы зерттеу сабағына қарағанда алға қарай талпыныс байқалды. «Еркін талқылау» әдісінде С білімгер жағымды кейіпкерді жағымсыз кейіпкер ретінде анықтап, сипаттап берді. Шшығарманың бір сюжетін газеттік эссе түрінде жазды, бірақ эссе талаптарын сақтамады және де жазайын деген ойын жүйелеу керектігі ескертілді. Жеке жұмыста шығармадан өзіне ұнаған үзіндіні алып, сол үзіндіге білімгер пікір жазды. «З Қ» әдісі брйынша кері байланыс жасады. Сабақты қорытындылай келе С деңгейіндегі білімгер кейбір тапсырмаларды орындау барысында жетекшіліп жасап отыратын студенттің көмегіне жүгінетіндігін аңғардық. Бірақ та постер қорғау кезінде сурет салуға деген қызығушылық танытып, сабақта белсенділігін танытты.

**Хаттама:**

Абай атындағы Жамбыл гуманитарлық жоғары колледж

29.03.2022ж.

**Қатысқандар:**

Колледж әдіскері, координатор: Алишева С.Е.

Колледж тренері: Ш.К. Альтаева

«Фокус» тобының мүшелері:

Асанова Н.Е.- «Биология» пәнінің оқытушысы

А.М.Сейдуалиева - «Қазақ тілі мен әдебиеті» пәнінің оқытушысы

Дәулетбаева Г. – «Математика» пәнінің оқытушысы

Абдикаримова А.А.- «Мәдениеттану» пәнінің оқытушысы

**Күн тәртібінде:**

1. Э.Хемингуей «Шал мен теңіз» тақырыбындағы сабақты талдау
2. Білім алушылардың білім сапасын көтеруге, ауызша бағытталған тапсырмалар арқылы пәнге деген танымдық қабілетін дамыту.
3. Қысқа мерзімді сабақ жоспарын құрастыру

**Тыңдалды:**

Күн тәртібіндегі бірінші мәселе бойынша А.М.Сейдуалиеваның қазақ әдебиеті пәнінен Э.Хемингуей «Шал мен теңіз» тақырыбындағы сабағы талқыланды. А.М.Сейдуалиева өз сабағына талдау жүргізіп өтті.

Н.Асанова: Сабақ барысы мақсатқа сай, күтілетін нәтижеге сәйкес ойдағыдай өткізілді.Сабақ барысында жеке жұмыс сәтті жүргізілді. Жеке жұмыс барысында, зерттеуге алынған А,В,С студенттерінің білім сапасы айқын көрініс берді. Білімгерлер жеке жұмыс жасағаннан гөрі, жұпта жұмыс жасаса, өздеріне сенімді болатынын байқадым. Келесі сабақта В,С білімгерлеріне көбірек қолдау жасау керек. Өйткені оларды қолдау барысында ғана тапсырмаларды жақсы орындап, тақырыпты түсінетінін аңғардым.

Г.Дәулетбаева: В білімгері бірінші әдісте белсенділігінің артқанын байқадым. Әр қойылған ашық сұрақтарға жауап беруге дайын отырды. Ал, сабақтың ортасында белсенділігінің төмендеп қалғанын «әдеби шеңбер» әдісінде көрдім. Өйткені топ мүшелері арасындағы көшбасшы студенттердің лидерлік қасиеттері басымдық көрсетті. Бірақ шығармашылық жұмысты жүйелі орындағанын пән оқытушысы атап өтті. Бұл да қуантарлық жайт.

А.Абдикаримова: Сабақ өз мақсатына жетті. Әдіс-тәсілдерді тиімді пайдаланды. Пәнаралық байланыс болды. С білімгері қазақ әдебиетінен өткен екінші зерттеу сабағында аса бір белсенділікпен көзге түсті. Ол топта жеке ұсыныс айтып, тың идеялармен бөлісті. Яғни, бұл студентке оқытушы тарапынан қолдау керек.

Күн тәртібіндегі екінші мәселе бойынша білім алушылардың білім сапасын көтеруге, ауызша бағытталған тапсырмалар арқылы пәнге деген танымдық қабілетін дамыту туралы сөз қозғалды. Алдағы уақытта өзге де деңгейлік тапсырмаларды жасап, түрлі әдістерді қолдана отырып, пәнге деген танымдық қабілетін дамытып, пәнге деген қызығушылықтарын арттыру керегі жоспарланды.

Күн тәртібіндегі үшінші мәселе бойынша шығармашылық топ А.М. Сейдуалиеваның екінші зерттеу сабағын жоспарлады. ZOOM платформасымен педагогикалық шеберлік орталығының Тараз қаласындағы филиалының тренері Ш.К. Альтаева сыртқы эксперт ретінде қатысты. Ш.К. Альтаева оқытушының сабақ жоспарына түзетулер мен өзгерістер енгізді. «Фокус» тобының мүшелері де өз ойларын айтты.

**Ұсыныс:**

1. Зерттеуге алынған білімгерлерге рөлдерге бөлінген деңгейлік тапсырмалар берілсе.
2. Келесі сабақта «С» білімгермен жұмыс барысында тығыз байланыс орнатылса.

**Шешімі:**

1. «Lesson study» тобының мүшесі А.М.Сейдуалиеваның сабағы мақсатына сай өткізілді деп танылсын.
2. Білім алушылардың білім сапасын көтеруге, ауызша бағытталған тапсырмалар арқылы пәнге деген танымдық қабілеттерін дамытсын.
3. Келесі сабаққа ҚМЖ құрастырылсын.

Жиналыс төрағасы: Асанова Н.

Хатшысы: А.М.Сейдуалиева